SKRIFTLIG FORESPOERGSEL E-0671/96 af Christian Jacob (UPE) til Kommissionen (15. marts 1996)

Om: Foelgerne af Domstolens dom af 14. december 1995

Formaalet med reformen af den faelles landbrugspolitik var bl.a. gennem en nedsaettelse af priserne paa europaeisk korn at goere dette konkurrencedygtigt med importerede erstatningsprodukter.

Corn gluten feed (pos. 2303 i toldtariffen) er et af disse erstatningsprodukter, som hverken er genstand for toldafgifter eller kvotebegraensninger i modsaetning til f.eks. maniok.

Foelgerne af Domstolens dom af 14. december 1995 om klassificeringen af »beriget« corn gluten feed som defineret i Blair House-aftalen kan blive, at dette produkt udelukkes fra pos. 2303 og dermed fra toldfritagelse.

I saa fald har Kommissionen meddelt, at den agter at anvende pos. 2309 i toldtariffen og dermed anerkende produktets karakter af dyrefoder.

Kommissionen bedes derfor naermere oplyse foelgende:

1. Saafremt der holdes fast ved toldfritagelse gennem opfoerelse i en toldtarifposition, som den teoretisk hoerer hjemme i, nemlig dyrefoder (2309), vil Kommissionen saa indfoere en kvoteordning, eller vil den noeje foere tilsyn med importniveauet?

2. Vil toldkontrollen med »beriget« corn gluten feed, som udelukker anvendelsen af mikroskopiske undersoegelser, vaere den samme i pos. 2303 og i 2309?

3. Hvor i toldtariffen vil man opfoere corn gluten feed, som er fremstillet af majs til aktiv forarbejdning og derefter markedsfoert i EU?

4. Hvilken udvikling har der vaeret i forhold til referenceperioden forud for Blair House-aftalen (1990-1992) i maengden af henholdsvis importeret faerdigfremstillet corn gluten feed (»beriget« eller ej) og corn gluten feed fremstillet af majs til aktiv forarbejdning, navnlig i 1995?

Svar afgivet paa Kommissionens vegne af Franz Fischler (11. april 1996)

1. Som foelge af Domstolens dom af 14. december 1995 ((EFT C 64 af 2.3.1996. )) har Raadet i overensstemmelse med Kommissionens forslag besluttet at produktet - som defineret i Blair House-aftalen - henhoerer under KN-kode 2309 90 20, dvs. et produkt af den type, der anvendes til dyrefoder, og som skal importeres til nultold.

Kommissionen oensker ikke at saette spoergsmaalstegn ved Faellesskabets internationale forpligtelser paa dette omraade og agter ikke at anvende en importkvota. Den foelger meget noeje lovgyldigheden og begrundelsen for importen i en »monitoring group«, som moedes regelmaessigt med de amerikanske myndigheder.

2. Produktets overensstemmelse med den valgte definition kontrolleres ved hjaelp af laboratoriekontrol i de tilfaelde, hvor forsendelserne ikke ledsages af to saerlige certifikater som fastsat i forordning (EF) nr. 2019/94 ((EFT L 203 af 6.8.1994. )). Hvis certifikaterne fremlaegges, skal produktet underkastes kontrol for anvendelsen ved importen. Denne kontrol kan ligeledes omfatte mikroskopiske undersoegelser med henblik paa bestemmelse af arten af de iblandede ingredienser.

3. Hvis corn gluten feed fremstillet ved aktiv foraedling svarer til definitionen paa aegte restprodukter fra majsstivelsesindustrien, jf. KN-kode 2303 10 19, skal produktet tariferes under denne position. Hvis produktet ikke kan betragtes som et egentligt restprodukt fra majsstivelsesindustrien, men opfylder definitionen i Blair House-aftalen, henhoerer det under KN-kode 2309 90 20.

4. Den samlede import af corn gluten feed til Faellesskabet (EUR 12) (kilde: Eurostat) har udviklet sig saaledes:

1990 - 5 611 000 t

1991 - 5 321 000 t

1992 - 6 290 000 t

1993 - 5 852 000 t

1994 - 5 497 000 t

1995 - 3 249 000 t (1. kvartal)

Ovenstaaende tal omfatter ligeledes import af corn gluten feed, der er opnaaet efter forarbejdning under ordningen for aktiv foraedling, men denne import kan ikke udskilles.